דייוויד הייג

דייוויד הייג קולום וורד, MBE (באנגלית: David Haig Collum Ward; נולד ב-20 בספטמבר 1955) הוא שחקן ומחזאי אנגלי זוכה פרס אוליבייה וזוכה פרס FIPA. הוא מוכר ממשחקו הרבגוני במחזות דרמטיים, סריו-קומיים וקומיים, ובמגוון של דמויות ממעמדות חברתיים שונים.

ביוגרפיה
הייג נולד באלדרשוט שבמחוז המפשייר לפרנסיס ו. ושירלי ר.ס. וורד. אביו היה קצין בצבא ואחר כך מנהל של גלריית הייוורד , ואמו הייתה זמרת אופרה. הוא למד בבית ספר בעיר ראגבי.

קולנוע וטלוויזיה
ב-1994 הופיע הייג בסרט הקולנוע "ארבע חתונות ולוויה אחת" ובסיטקום של ה-BBC בשם "The Thin Blue Line" בתפקיד המפקח גרים יחד עם רואן אטקינסון שכיכב בתפקיד המפקח פולר. ב-2002 שיחק שוב לצדו של יו גרנט, כוכב "ארבע חתונות ולוויה אחת", בתפקיד אחיו בקומדיה הרומנטית "שבועיים מראש" בכיכובה של סנדרה בולוק. ב-2007 הופיע במערכון של ה"קומיק ריליף" בשם "החתונה של מיסטר בין" בתפקיד אבי הכלה שוב יחד עם רואן אטקינסון.

ב-1980 הופיע בפרק "The Leisure Hive" מתוך הסדרה "דוקטור הו", ובפרק "Rumours of Death" בסדרה "Blake's 7". ב-1990 שיחק בפרק "Sweet Danger" בסדרת המתח "קמפיון". ב-1992 השתתף בפרק "Dead On Time" בסדרה "המפקח מורס". כמו כן שיחק בסדרה "המפצח". בשנות התשעים של המאה העשרים הופיע בסדרת הטלוויזיה המצליחה "Soldier Soldier".

הייג שיחק בעיבוד של ריצ'רד פל לסדרת המדע הבדיוני משנות השישים "A for Andromeda" עבור BBC4. הוא כתב מחזה בשם "My Boy Jack" והופיע בעיבוד לטלוויזיה של המחזה בתפקיד רודיארד קיפלינג, ודניאל רדקליף גילם את ג'ון, בנו של קיפלינג.

ב-2008 הופיע הייג בסרט הטלוויזיה "Dustbin Baby" של ה-BBC ובסרט "39 המדרגות". עוד שיחק בפרק "The Glitch" בסדרה הבלשית "רציחות במידסומר". ב-2009 שיחק בתפקיד סטיב פלמינטג בסדרה הקומית "The Thick Of It" ובתפקיד ג'ון, בעלה של חברת הפרלמנט מו מולאם  בדרמה המצליחה "מו" בכיכובה של ג'ולי וולטרס. עוד ב-2009 כיכב בתפקיד מנהל בית ספר פורטוון, מר סטריין, בדרמה הקומית של ITV "דוק מרטין".

בינואר 2013 כיכב הייג בתפקיד ג'ים האקר בעיבוד מחודש של הסדרה הקומית הקלאסית "כן, אדוני השר", ששודרה בבריטניה ברשת Gold TV.

ב-2012 שודר פיילוט לסיטקום שכתב בן אלטון ובכיכובו של הייג. הסדרה שנקראה "The Wright Way" הושלמה במרץ 2013 ושודרה ב-BBC One ב-23 באפריל אותה שנה.

רדיו
ב-2008 שיחק הייג בתפקיד מוריס היי-ווד בעיבוד לרדיו ה-BBC של המחזה "טום & ויו" מאת מייקל הייסטינג. ב-2010 כיכב בתפקיד נורמן בירקט במחזה "Norman Birkett and the Case of the Coleford Poisoner" בסדרת התסכיתים "מחזה של אחר הצהרים". בנוסף שיחק ב-2003 בתפקיד לואיס אליוט בעיבוד לספרים "זרים ואחים" מאת צ'ארלס פרסי סנואו עבור Radio 4, ששודר מחדש בפברואר 2013.

תיאטרון
ב-1988 זכה הייג בפרס אוליבייה לשחקן השנה במחזה חדש על תפקידו במחזה "Our Country's Good" בתיאטרון רויאל קורט. הוא יצא לסיבוב הופעות עם הגרסה הבימתית של המחזה "My Boy Jack" שאותו כתב וגילם את דמותו של הסופר רודיארד קיפלינג. הייג ביים את המחזה "Private Lives" מאת נואל קאוורד שהוצג בסיור הופעות מצליח בשנת 2005.

הייג הופיע בהפקות תיאטרון מצליחות בווסט אנד הלונדוני בהן "Hitchcock Blonde" בתיאטרון רויאל קורט, "החיים בשלוש גרסאות" בתיאטרון סבוי, בתפקיד אוסבורן במחזה "Journey's End" מאת ר.ס. שריף בתיאטרון קומדיה, ובתפקיד ג'ורג' באנקס במחזה "מרי פופינס" בתיאטרון הנסיך אדוארד, עליו היה מועמד לפרס אוליביה. הוא היה מועמד שוב לפרס על הופעתו בתפקיד כריסטופר הדינגלי בהפקה המחודשת של הקומדיה "Donkey's Years" מאת מייקל פריין בתיאטרון הקומדיה. הוא הופיע בתיאטרון היימרקט במחזה "The Country Wife" ואחר כך הופיע במחזה "הים" באותו תיאטרון. מ-11 בדצמבר 2008 ועד 31 בינואר 2009 שיחק הייג במחזה "שלל" מאת ג'ו אורטון בתפקיד טראסקוט בתיאטרון טריסייקל בלונדון. בפברואר 2007 הופיע באותו מחזה בתיאטרון רויאל בניוקאסל.

ב-2010 שיחק בתפקיד ג'ים האקר בעיבוד בימתי לסדרת הטלוויזיה "כן, אדוני השר" בפסטיבל צ'יצ'סטר והחל מ-17 בספטמבר 2010 הופיע בתיאטרון גילגוד שבווסט אנד.

חיים אישיים
הייג חי בדרום לונדון. הוא נשוי לג'וליה ג'יין רמזי גריי (המופיעה בשם הבמה ג'יין גאלוויי) והם הורים לחמישה ילדים. הוא פטרון של ארגון הצדקה SANDS .

ב-2013 הוענק להייג תואר חבר מסדר האימפריה הבריטית (MBE) על תרומתו לתחום הדרמה.

תפקידים בתיאטרון
 שנה שם תפקיד הפקה הערות2018Pressure

מאת דייוויד הייגג'יימס סטאגתיאטרון השגריר, הסיטי של וסטמינסטר2017רוזנקרנץ וגילדנשטרן מתים

מאת טום סטופארדהשחקןאולד ויק, לונדון2016Blue/Orange
מאת ג'ו פנהולרוברטתיאטרון יאנג ויק 2015ברנשים וחתיכותמאת פרנק לאוסר נתן דטרויט פסטיבל התיאטרון של צ'יצ'סטרמועמדות לפרס אוליבייה לשחקן הטוב ביותר 2015 Someone Who'll Watch Over Meמאת פרנק מקגיניס מייקל תיאטרון מינרווה, צ'יצ'סטר 2014 Pressureמאת דייוויד הייג ג'יימס סטאג תיאטרון רויאל ליסאום / פסטיבל התיאטרון של צ'יצ'סטר 2013 המלך לירמאת ויליאם שייקספיר ליר התיאטרון המלכותי 2011–2012 טירופו של המלך ג'ורגמאת אלן בנט ג'ורג' השלישי סיור הופעות ותיאטרון אפולו מועמדות לפרס אוליבייה לשחקן הטוב ביותר 2010–2011 כן, אדוני השרמאת אנתוני ג'יי  וג'ונתן לין  ג'ים האקר פסטיבל התיאטרון של צ'יצ'סטר ותיאטרון גילגוד 2009 שללמאת ג'ו אורטון  המפקח טרוסקוט תיאטרון טריסייקל 2008 The Seaמאת אדוארד בונד האץ' תיאטרון היימרקט 2007 The Country Wifeמאת ויליאם וייצ'רלי  פינצ'ווייף תיאטרון היימרקט 2006 Donkey's Yearsמאת מייקל פראיין  כריס הדינגלי תיאטרון קומדיה מועמדות לפרס אוליבייה לשחקן הטוב ביותר 2005 מרי פופינסמאת ג'וליאן פלוז מר בנקס תיאטרון הנסיך אדוארד מועמדות לפרס אוליבייה לשחקן הטוב ביותר 2004 Journey's Endמאת ר. ס. שריף  אוסבורן תיאטרון קומדיה 2004 Hitchcock Blondeמאת טרי ג'ונסון  תיאטרון רויאל קורט ותיאטרון ליריק בווסט אנד 2002 החיים בשלוש גרסאותמאת יסמינה רזה הנרי תיאטרון סבוי 1997 אמנותמאת יסמינה רזה איוואן תיאטרון ויינדהם וברודוויי 1997 My Boy Jackמאת דייוויד הייג רודיארד קיפלינג תיאטרון המפסטד 1994 Dead Funnyמאת טרי ג'ונסון ריצ'רד תיאטרון המפסטד והווסט אנד 1991 מידה כנגד מידהמאת ויליאם שייקספיר אנג'לו סיור הופעות של יאנג ויק והלהקה השייקספירית המלכותית 1988 Our Country's Goodמאת טימברלייק ורטנבייקר ראלף קלארק תיאטרון רויאל קורט פרס אוליבייה לשחקן הטוב ביותר במחזה חדש 1988 The Recruiting Officerמאת ג'ורג' פרקהר  פלום תיאטרון רויאל קורט 1988 גרינלנד פול תיאטרון רויאל קורט 1985 Tom and Viv מוריס תיאטרון רויאל קורט וברודוויי

פילמוגרפיה
 שנה שם שם באנגלית תפקיד הערות 1978 The Moon Stallion טודמן סדרת טלוויזיה 1980 Blake's 7 פורס סדרת טלוויזיה (בפרק "Rumours of Death") דוקטור הו Doctor Who פאנגול סדרת טלוויזיה (4 פרקים) 1983 Chessgame קולין ג'נקינס סדרת טלוויזיה (בפרק "Flying Blind") 1984 Dark Enemy אש 1985 Morons from Outer Space Palatial House Flunkey 1986 The Alamut Ambush קולין ג'נקינס סרט טלוויזיה Cold War Killers קולין ג'נקינס סרט טלוויזיה 1989 Hannay קונרד סמיית' סדרת טלוויזיה (בפרק "The Good Samaritan") Dramarama ביל ברוק סדרת טלוויזיה (בפרק "Badger") 1990 Campion קאלי רנדל / גאפי רנדל סדרת טלוויזיה (2 פרקים) Portrait of a Marriage הרולד ניקולסון סדרת טלוויזיה (4 פרקים) 1991 צ'אנסר Chancer ד"ר הייזלדן סדרת טלוויזיה (בפרק "Remembrance") Soldier Soldier מייג'ור טום קדמן סדרת טלוויזיה (7 פרקים) 1992 המפקח מורס Inspector Morse פיטר רודס סדרת טלוויזיה (בפרק "Dead on Time") Boon ג'ים פיסק סדרת טלוויזיה (בפרק "Is There Anybody There?" 1993 The Darling Buds of May קפטן רוברט בטרסבי סדרת טלוויזיה (2 פרקים) Alleyn Mysteries ארתור ויילד סדרת טלוויזיה (בפרק "A Man Lay Dead") המפצח Cracker גרהאם סדרת טלוויזיה (2 פרקים) 1994 The Bill בריאן לינטון סדרת טלוויזיה (בפרק "Secrets") ארבע חתונות ולוויה אחת Four Weddings and Funeral ברנרד - החתן בחתונה השנייה Love on a Branch Line ליונל וירלי סדרת טלוויזיה (4 פרקים) Nice Day at the Office כריס סלווין סדרת טלוויזיה (6 פרקים) 1995 The Four Corners of Nowhere ניק וייקליף Wycliffe דייוויד מילאר סדרת טלוויזיה (בפרק "Charades") The Thin Blue Line מפקח בילוש גרים סדרת טלוויזיה (14 פרקים) 1997 Keeping Mum ריצ'רד ביר סדרת טלוויזיה (16 פרקים) 1998 ראשים מדברים Talking Heads 2 וילפריד פטרסון מיני-סדרה 1999 אינדיאנה ג'ונס הצעיר The Adventures of Young Indiana Jones: Tales of Innocence קולונל בונט 2000 דיאל ופסקו Dalziel and Pascoe דייוויד הלינגסוורת' סדרת טלוויזיה (בפרק "A Sweeter Lazarus") 2001 Ivor the Invisible שומר הפארק דיבוב Station Jim רוידרן סרט טלוויזיה 2002 החטא ועונשו Crime and Punishment לושין סרט טלוויזיה Rachel's Attic אדם שבועיים מראש Two Weeks Notice הווארד וייד 2004 הנוכלים Hustle סר אנתוני ריבס סדרת טלוויזיה (בפרק "The Last Gamble") 2006 A for Andromeda גנרל ונדנבורגסרט טלוויזיה  2007 קומיק ריליף Comic Relief 2007: The Big One אבא של קייט סרט טלוויזיה My Boy Jack רודיארד קיפלינג סרט טלוויזיה 2008 Dickens Secret Lover צ'ארלס דיקנס סרט טלוויזיה מיס מארפל Agatha Christie's Marple: Murder Is Easy מייג'ור יו הורטון סרט טלוויזיה Dustin Baby אליוט סרט טלוויזיה 39 המדרגות The 39 Steps סר ג'ורג' סינקלר סרט טלוויזיה 2009 המשפחה שלי My Family ג'רמי ליבינגסטון סדרת טלוויזיה (בפרק "The Guru") רציחות במידסומר Midsomer Murders ג'ורג' ג'פרס סדרת טלוויזיה (בפרק "The Glitch") דוק מרטין Doc Martin מר סטריין מנהל בית הספר סדרת טלוויזיה (2 פרקים) The Thick of It סטיב פלמינג סדרת טלוויזיה (2 פרקים) 2010 מו Mo ג'ון נורטון סרט טלוויזיה2011 Strike Back כריסטופר מנינג סדרת טלוויזיה (2 פרקים) 2013 כן אדוני השר Yes Minister ג'ים האקר סדרת טלוויזיה (6 פרקים) The Wright Way ג'רלד סדרת טלוויזיה (6 פרקים) 2016 פלורנס פוסטר ג'נקינס Florence Foster Jenkins קרלו אדוארדס 2016 עדת התביעה The Witness for the Prosecution סר צ'ארלס קרטר מיני-סדרה; 2 פרקים 2018 להרוג את איב Killing Eve ביל פרגרב סדרת טלוויזיה; 3 פרקים 2019 אחוזת דאונטון Downton Abbey מר וילסון סרט קולנוע 2020-הווה קוברה Cobra ארצ'י גלובר-מורגן תפקיד ראשי (3 עונות); 18 פרקים 2025 כוכבת Étoileניקולס לאוטווילקתפקיד ראשי; 8 פרקים

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:מחזאים אנגלים
קטגוריה:אישים זוכי פרס אוליבייה
קטגוריה:חברים במסדר האימפריה הבריטית
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים שנולדו ב-1955